**PRAVILA I UVJETI ZA SUDJELOVANJE U KREATIVNOM LIKOVNOM NATJEČAJU**

**"DOLCE CREMI VODI TE U RIM”**

Dukat mliječna industrija dioničko društvo (dalje: Organizator) raspisuje kreativni natječaj pod nazivom "**DOLCE CREMI VODI TE U RIM**” (dalje: Natječaj”) .

**ORGANIZATOR NATJEČAJA**

Dukat mliječna industrija dioničko društvo, Marijana Čavića 9, 10000 Zagreb, OIB: 25457712630

**CILJEVI NATJEČAJA**

Natječaj se raspisuje u cilju promocije proizvoda i robne marke “DUKAT DOLCE CREMI“, te skretanja pažnje kako pravilna i uravnotežena prehrana ujedno može biti i zabavna, kao i promocije samog imena tvrtke DUKAT d.d. te nagrađivanja vjernosti potrošača.

**TRAJANJE NATJEČAJA**

Natječaj traje **od 1.10. 2017. do 31.10.2017.** godine.

**SUDIONICI NATJEČAJA**

U Natječaju mogu sudjelovati sve fizičke osobe s prebivalištem u Republici Hrvatskoj.

U Natječaju ne mogu sudjelovati zaposlenici Dukata d.d. i članovi njihovih užih obitelji (roditelj, supružnik, djeca, sestre i braća).

**OPIS NATJEČAJA**

Natječaj će se održat na web stranici [www.dolce.dukat.hr](http://www.dolce.dukat.hr) . Sudionici sudjeluju u Natječaju na način da u razdoblju trajanja Natječaja na web stranici dolce.dukat.hr kreiraju gif s 4 fotografije od kojih barem jedna sadržava vidljivo pakiranje “DUKAT DOLCE CREMI“ proizvoda. Cilj Natječaja jest na kreativan način pokazati Dolce Vita trenutke (mali osobni trenuci uživanja u dokolici) i promovirati robnu marku “DUKAT DOLCE CREMI“

Motivi, teme i stilovi nemaju ograničenja dok su u skladu s vrijednostima „DUKAT“ robne marke te se istima ne krše zakonski propisi koji su na snazi u Republici Hrvatskoj i ne narušava ugled ili šteti interesima Organizatora i „DUKAT“ robne marke. Svaki Sudionik u Natječaju smije sudjelovati koliko god puta želi no može ostvariti pravo samo na jednu nagradu. Peteročlani žiri će pri izboru, osim kreativnosti, vrednovati i poznavanje “DUKAT DOLCE CREMI“ branda i vrijednosti koje promiče.

**NAGRADE**

Žiri će izabrati jednog dobitnika glavne nagrade te deset dobitnika koje će nagraditi Dukat poklon paketima.

Nagrade nisu prenosive niti se mogu zamijeniti za novac.

Glavna nagrada podrazumijeva voučer u vrijednosti 5.000,00 HRK iskoristiv u putničkoj agenciji Exclusive Croatia d.o.o., Zadarska 77, 10000 Zagreb, OIB: 94333758663

* Voučer se valjano može iskoristiti do 31.4.2018.
* Dobitnik može odabrati bilo koje putovanje koje mora uključivati Rim kao jednu od ili jedinu destinaciju aranžmana
* Dobitnik može izabrati prijevozno sredstvo, broj osoba i dana trajanja putovanja prema vlastitim željama
* Dobitnik može odabrati i aranžman veće vrijednosti za koji će samostalno snositi trošak nadoplate iznosa koje prelazi vrijednosti voučera

Ako dobitnik ne iskoristi voučer u roku do 31.4.2018., gubi pravo na korištenje istog.

Dobitnik snosi odgovornost za sve potrebne putne isprave i njihovu valjanost. Organizator se odriče odgovornosti za sve naknadne događaje vezane uz putovanje, nakon što dobitnik preuzme nagradu.

Nagrada se preuzima u obliku voučera putničke agencije koja će u ime Organizatora organizirati putovanje.

**DOBITNICI I PREUZIMANJE NAGRADA**

Dobitnik nagrade bit će obaviješten putem e-maila ostavljenog u prijavi na web stranici dolce.dukat.hr. Dobitnik je dužan u prijavi na Natječaj poslati svoje osobne podatke (ime, prezime, adresu i broj telefona) nakon čega će nakon isteka trajanja Natječaja biti kontaktiran i obaviješten o preuzimanju nagrade.

Ukoliko Organizator ne uspije sa Sudionicima Natječaja koji su ostvarili pravo na nagradu ostvariti kontakt i dogovor za isporuku nagrade u roku od 7 dana od objave rezultata Natječaja, Sudionici Natječaja gube pravo na preuzimanje nagrade. Sudionici koji su ostvarili pravo na nagradu nemaju pravo zahtijevati drugačije nagrade od onih za koje su se natjecali i osvojili ih u postupku sukladnom ovim Pravilima Natječaja. Nagrade se ne mogu zamijeniti za novac, druge proizvode ili usluge. Preuzimanjem nagrade prestaju sve obveze Organizatora prema dobitnicima.

**OBJAVA REZULTATA**

Rezultati Natječaja i dobitnici bit će objavljeni na Facebook profilu Dukat Hrvatska [www.facebook.com/Dukat](http://www.facebook.com/Dukat) najkasnije 7 dana od završetka Natječaja.

**AUTORSKA I SRODNA PRAVA**

Sudionici Natječaja, izjavljuju da je svaki prijavljeni rad originalno djelo sudionika Natječaja, da nije kopija tuđeg rada te da nisu povrijeđena ničija autorska prava ili prava intelektualnog vlasništva.

Svaki sudionik je suglasan te razumije da će njegovi prijavljeni radovi potencijalno biti korišteni na Facebook stranicama www.facebook.com/Dukat te Instagram profil www.instagram.com/dukat\_hrvatska i web stranici www.dukat.hr . Sudjelovanjem u Natječaju sudionici i pobjednici Natječaja bezuvjetno prenose na Dukat d.d. pravo objave, distribuiranja, reproduciranja i po potrebi prerade svojih radova u promotivne svrhe bez naknade i bez daljnej suglasnosti Sudionika, neograničeno vremenski, prostorno i sadržajno.

**OGRANIČENJA I ODRICANJA**

U slučaju promjene izbora nagrada iz objektivnih razloga, o tome će biti donesena posebna odluka. Organizator zadržava pravo promjene ovih Pravila. O promjeni izbora nagrada i promjeni Pravila svi sudionici će biti pravovremeno obaviješteni objavom na www.instagram.com/dukat\_hrvatska, [www.facebook.com/Dukat](http://www.facebook.com/Dukat) te [www.dukat.hr](http://www.dukat.hr)

Sudionik podnošenjem prijave na Natječaj prihvaća prava i obveze iz ovih Pravila.

Organizator Natječaja ne odgovara za posljedice u slučaju da je sudionik prijavio tuđi rad, odnosno plagijat, a na zahtjev autora će ukloniti svaki takav rad iz Natječaja. Organizator zadržava pravo ukloniti sa stranice sve prijave koje ocijeni neprimjerenima ili uvredljivima na rasnoj, nacionalnoj, spolnoj ili bilo kojoj drugoj osnovi, kao i sve prijave za koje postoji opravdana sumnja da nisu originalno autorsko djelo. Ako u bilo kojem trenutku Organizator posumnja u zlorabu mehanike Natječaja isti zadržava pravo isključenja sudionika iz Natječaja. Organizator zadržava pravo dopune Pravila u svrhu korekcije mogućih novonastalih nepoštenih radnji koje štete duhu natjecanja te njihovih sudionika. Facebook nije ni na koji način povezan s ovim Natječajem.

**KORIŠTENJE OSOBNIH PODATAKA**

Sudionici u Natječaju sudjelovanjem, odnosno slanjem prijave za Natječaj, očituju svoje prihvaćanje ovih Pravila te bez daljnjeg pitanja i odobrenja ovlašćuju DUKAT d.d. da prikuplja i obrađuje njihove osobne podatke u svrhu provođenja Natječaja i vlastitih marketinških aktivnosti.